નડિયાદમાં પાંચ દિવસ અગાઉ એક અઢી વર્ષની બાળકી પર તેના જ પિતા અને દાદા – દાદી સહિત અન્ય બે સંબંધીઓએ દુષ્કર્મ આચર્યાની રૂવાંડા ઉભા કરી દે અને માન્યામાં ન આવે તેવી ઘટનાને પગલે સમગ્ર પંથકમાં અરેરાટી વ્યાપી જવા પામી છે. ઘટના એટલી સંવેદનશીલ અને ગંભીર છે કે આ અંગે પોલીસે પણ ખુબ જ ગુપ્તરાહે તપાસ આરંભી હતી. ગણતરીના કલાકોમાં જ પોલીસે બાળકીની માતાની ફરિયાદને આધારે પિતા સહિત અન્ય ચાર સહઆરોપીની અટક કરી તેમને કોર્ટમાં રજુ કરતાં કોર્ટે સહઆરોપીઓને જ્યુડીશ્યલ કસ્ટડીમાં મોકલી આપ્યા હતા. જ્યારે પિતાના બે દિવસના રિમાન્ડ મંજુર કર્યા હતા. જેમાં અનેક ચોંકાવનારા ખુલાસાઓ થવા પામ્યા છે.